16.6.2023
FI
Euroopan unionin virallinen lehti
C 214/87 Keskiviikko 18. tammikuuta 2023
26.
suhtautuu myönteisesti ihmisoikeusvuoropuhelujen jatkamiseen kolmansien maiden kanssa, kun nämä ovat sitoutuneempia tähän; katsoo, että kun ihmisoikeusvuoropuhelujen perusteella ei ole raportoitu konkreettisesta edistymisestä, kuten on tapahtunut erinäisissä tapauksissa, unionin pitäisi mukauttaa asettamiaan tavoitteita myös, kun on kyse bilateraalisten suhteiden laajemmasta hoitamisesta; Unionin edustustot 27. katsoo, että on äärimmäisen tärkeää tehdä kaikki mahdollinen tietoisuuden lisäämiseksi ihmisoikeuksia koskevista unionin suuntaviivoista unionin edustustoissa, ja kehottaa kaikkia edustustoja varmistamaan kyseisten suuntaviivojen asianmukaisen täytäntöönpanon; toistaa tämän osalta unionin edustustoille ja niiden ihmisoikeuksien alan yhteyspisteille kolmansissa maissa esittämänsä kehotuksen tehdä osallistavampaa työtä tukemalla säännöllisesti ihmisoikeuksien puolustajia, joihin kuuluvat vaarassa olevat Saharov-palkinnon saajat ja palkintoehdokkaat, ja käsittelemällä perusteellisesti ihmisoikeusrikkomuksia, demokratiaa, ja oikeusvaltiota koskevissa parlamentin päätöslauselmissa esiin nostettuja aiheita ja yksittäistapauksia; kehottaa unionin edustustoissa toimivia virkamiehiä tuomaan valtion viranomaisten tietoon ihmis­ oikeuksien puolustajien, demokraattisen opposition ja kansalaisyhteiskunta-aktivistien sortamista ja vainoamista koskevia tapauksia, ja jos asianomaiset yksilöt ovat vangittuina, seuraamaan heidän tilannettaan, vierailemaan heidän luonaan vankilassa, osallistumaan heidän oikeudenkäynteihinsä ja ottamaan heidän tapauksensa esille ihmisoikeusvuoropuheluissa, joita unioni käy asianomaisten maiden kanssa; 28. kiinnittää huomiota tapauksiin, joissa unionin jäsenvaltioiden edustustot ja unionin edustustot ovat omaksuneet erilaisen lähestymistavan ihmisoikeuksien suojelemiseen ja edistämiseen kolmansissa maissa siitä huolimatta, että unionin jäsenvaltiot ovat sitoutuneet asiaan yhdessä; korostaa, että unionin jäsenvaltioiden suurlähetystöillä olisi unionin edustustojen tavoin oltava kasvava rooli ihmisoikeuksien edistämisessä ja suojelemisessa sekä kansalaisyhteiskunnan tukemisessa kolmansissa maissa; kehottaa unionin edustustoja perustamaan ihmisoikeustyöryhmiä, jotka tuovat yhteen jäsenvaltioiden suurlähetystöjen relevantit yksiköt ja unionin edustustot, ja tekemään läheisesti yhteistyötä kansainvälisten ja alueellisten kansalaisjärjestöjen edustajien kanssa asianomaisissa kolmansissa maissa; Unionin maailmanlaajuinen ihmisoikeuspakotejärjestelmä (”EU:n Magnitski-laki”) 29. pitää myönteisenä, että unionin maailmanlaajuista ihmisoikeuspakotejärjestelmää on kasvavissa määrin käytetty keskeisenä välineenä, jolla vahvistetaan unionin roolia maailmanlaajuisena ihmisoikeuksien alan toimijana neuvoston kohdennettujen pakotteiden avulla; kehottaa täytäntöönpanemaan tehokkaasti, täysimääräisesti ja koordinoidusti jo hyväksytyt rajoittavat toimenpiteet ja toteuttamaan tarvittaessa lisätoimenpiteitä; kehottaa unionia käyttämään tätä välinettä dynaamisemmin ihmisoikeuksia koskevan ulkopolitiikkansa olennaisena osana; kehottaa rajoittavien toimenpiteiden perusteelliseen, johdonmukaiseen ja yhdenmukaiseen soveltamiseen ja seurantaan kaikissa jäsenvaltioissa unionin ulkoisen toiminnan uskottavuuden ja tehokkuuden edellytyksenä; kehottaa unionia tekemään yhteistyötä samanmielisten kumppaneiden kanssa kannustaakseen useampia maita hyväksymään pakotejärjestelmiä ja koordinoimaan kohdennettujen rajoittavien toimenpiteiden toteuttamista yhdessä niiden maailmanlaajuisen tehokkuuden maksimoimiseksi; suhtautuu myönteisesti komission puheenjohtajan puheessaan unionin tilasta vuonna 2022 antamaan sitoumukseen esittää toimenpiteitä korruption torjuntaa koskevan unionin säännöstön päivittämiseksi ja korruption sisällyttämiseksi unionin maailmanlaajuiseen ihmisoikeuspakotejärjestelmään, mikä on parlamentin kannan mukaista, jotta voidaan kohdistaa tehokkaasti huomio niihin, jotka mahdollistavat ihmisoikeuksien loukkaajien toiminnan taloudellisesti ja rahoituksellisesti; toistaa kehotuksensa ottaa käyttöön määräenemmistöpäätökset, kun kyseessä ovat unionin maailmanlaajuisen ihmisoi­ keuspakotejärjestelmän mukaisia pakotteita koskevat neuvoston päätökset ja niiden täytäntöönpano; kehottaa jälleen komissiota ja neuvostoa pyrkimään ottamaan huomioon parlamentin päätöslauselmissaan ja muualla esittämät suositukset tulevista kohdennetuista pakotteista; 30. suhtautuu myönteisesti unionin maailmanlaajuisen ihmisoikeuspakotejärjestelmän nojalla vuonna 2021 laadittuihin luetteloihin; kehottaa neuvostoa, jäsenvaltioita ja EUH:ta kehittämään strategian unionin maailmanlaajuisten ihmisoikeus­ pakotejärjestelmien ja maantieteellisten seuraamusjärjestelmien välisen vuorovaikutuksen parantamiseksi erityisesti hyödyntämällä paremmin unionin maailmanlaajuista ihmisoikeuspakotejärjestelmää sellaisten loukkausten torjumiseksi, joita ei voida suoraan yhdistää valtioon, esimerkiksi tapauksissa, joissa palkkasotilaat syyllistyvät ihmisoikeusloukkauksiin alueilla, jotka eivät ole hallituksen kontrollissa, tai ihmiskaupan kaltaisissa rajat ylittävissä tapauksissa; 31. on erittäin huolestunut tiettyjen maiden tietoisesti harjoittamasta politiikasta, jossa ulkomaisia henkilöitä, unionin kansalaiset mukaan lukien, vangitaan, pidätetään mielivaltaisesti ja asetetaan syytteeseen tekaistuin perustein propagandatarkoituksessa vankien käyttämiseksi kansainvälisten neuvottelujen ja kansainvälisen vaihtokaupan välikappa­ leina tai poliittisen painostuksen välineinä, ja tuomitsee tällaisen toiminnan; korostaa, että tällaisen politiikan harjoittamisessa on kyse panttivankien ottamista vastaan annetussa kansainvälisessä yleissopimuksessa tarkoitetusta panttivankien ottamisesta; kehottaa komissiota, EUH:ta ja jäsenvaltioita toteuttamaan toimenpiteitä tällaisen toiminnan estämiseksi ja varoittamaan unionin kansalaisia ja erityisesti kaksoiskansalaisia siitä, että tietyissä maissa vieraillessa on olemassa riski joutua pidätetyksi; kehottaa neuvostoa harkitsemaan unionin maailmanlaajuisessa ihmisoikeuspakotejärjes­ telmässä vahvistettujen rajoittavien toimenpiteiden soveltamista henkilöihin tai yhteisöihin, jotka ovat vastuussa unionin kansalaisten pidätyksistä tai mielivaltaisista vangitsemisista ”valtion panttivankeina”;